### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Med Folketingets transportaftale fra juni 2021 kom finansieringen af Marselistunnellen på plads. Statspengene betyder samtidig, at vi i [adresse] nu pludselig råder over en milliard kroner, som var sparet op til at finansiere tunnelen. Det er foreslået at disse penge skal bruges til en hurtig sænkning af dækningsafgiften, men vi mener det vil være helt absurd at bruge pengene på skattelettelser til erhvervslivet fremfor på at sikre klimaindsatsen og afbøde en sparerunde på velfærden for børn, socialt udsatte og ældre.

Flere og flere ønsker at bo i [adresse]. Det er positivt, at mange gerne vil være en del af vores dejlige by. Der er dog også udfordringer i [adresse].

Velfærden er under pres og vi står overfor en sparerunde. Medarbejderne på byens skoler, i børnehaver og på bosteder og plejehjem skal løbe hurtigere og hurtigere, og det kan borgerne mærke. Det økonomiske pres gør det svært at arbejde forbyggende og tage hånd om de borgere, som har brug for ekstra støtte. Blandt andet oplever borgerne lang ventetid før de får hjælp. Det har konsekvenser. Flere og flere børn bliver henvist til specialtilbud. Det er en alvorlig situation for de ramte børn. Samtidig skaber behovet for specialpædagogisk støtte et stort pres blandt andet på kommunens skoler. På ældreområdet er budgetterne bl.a. presser er stigende levealder og flere borgere med demens. Det kræver flere ressourcer. En anden massiv udfordring er det stigende behov for støtte og hjælp til borgere med handicap. Som politikere må og skal vi tage hånd om de udfordringer, der er i vores by.

Klimaet er under pres. Med sommerens hedebølger i store dele af [adresse] er det klart for de fleste, at klimaet er forandret og vil forandre vores måde at leve på. Det kræver handling nu, hvis vi skal nå klimamålsætninger om at være CO2 neutrale i 2030 i [adresse]. En økonomisk saltvandsindsprøjtning vil kunne sætte gang i helt nødvendige skridt. Vi ønsker at der prioriteres midler til klimahandlingsplanen. Samtidig foreslår vi en investering i offentlig transport, cykelhandlingsplanen samt engsøer, natur og andre indsatser som øger biodiversiteten.

I stedet for at give en skattelettelse til erhvervslivet foreslår vi, at pengene bruges som en saltvandsindsprøjtning til velfærden og klimaet, så en sparerunde vil ramme mindre hårdt.

Konkret foreslår vi at man fordeler følgende midler fra den overskydende tunnel milliard:

- 200 mio. kr. til at afbøde sparerunde på velfærdsområderne

- 300 mio. kr. til indeklima på skoler og dagtilbud

- 120 mio. kr. til klimaindsatser (herunder klimafonden og cykelhandlingsplanen)

- 90 mio. kr. til BRT/letbane

- 70 mio. kr. til idrætsfaciliteter

- 40 mio. kr. til Engsøer, natur og biodiversitet

Stillet af SFs byrådsgruppe

Tim Thygesen, Hannah Sørensen, Jonas Koch og Sanne Nissen.